3ί9η3{υΓβ ΝοΙ 


ι_ο^^ι^οη: Α25§|5. ΕϋιπίΚο 
Τνρο9Γ3Γίο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΛΤΙΛΣ 



4213 



5 Δεκεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 186 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙ0Μ. 144 

Τροποποίηση του π.δ. 18/2015 «Κύρωση του Δια- 
κλαδικού Κανονισμού Στολών του στρατιωτικού 
προσωπικού των ΕΔ» (ΑΊ4). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Την περ. η' της παρ. 17 του άρθρου 5 του ν.2292/1995 
«Οργάνωση και λειτουργία Υπουργείου Εθνικής Αμυνας, 
διοίκηση και έλεγχος των Ενόπλων Δυνάμεων και άλλες 
διατάξεις» (Α' 35), όπως το πρώτο εδάφιο της παραγρά¬ 
φου 17 αντικαταστάθηκε με το άρθρο 71 παρ. 7 του 
V. 3883/2010(Α'167). 

2. Την 1/4.11.2016 γνωμοδότηση του Συμβουλίου Αρ¬ 
χηγών Γενικών Επιτελείων (ΣΑΓΕ). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα (άρθρο πρώτο του 
π.δ. 63/2005, Α' 98). 

4. Την 57/16.3.2017 εισήγηση του προϊσταμένου των 
οικονομικών υπηρεσιών του Υπουργείου Εθνικής Αμυ¬ 
νας. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την 178/8.8.2017 γνωμοδότηση του Β' Τμήματος 
Διακοπών του Συμβουλίου της Επικρατείας, ύστερα από 
πρόταση του Υπουργού Εθνικής Αμυνας, αποφασίζουμε: 

Αρθρο 1 

1. Το άρθρο 3 του Διακλαδικού Κανονισμού Στολών 
του στρατιωτικού προσωπικού των Ενόπλων Δυνάμεων 
(υπ' αριθμ. 4-1/2015), ο οποίος κυρώθηκε με το άρθρο 
πρώτο του π.δ. 18/2015 (Α' 14), αντικαθίσταται ως εξής: 

«Αρθρο 3 Σύνθεση των βασικών στολών των 
Αξιωματικών ανδρών - γυναικών των Ενόπλων 
Δυνάμεων 

1. Η σύνθεση των βασικών στολών υπ' αριθ. 1 έως 10 
των Αξιωματικών ανδρών - γυναικών των Κλάδων των 
Ενόπλων Δυνάμεων καθορίζεται αναλυτικά στους οικεί¬ 
ους Κανονισμούς Στολών των Κλάδων των ΕΔ. 

2. Οι παλάσκες των Αξιωματικών (ΠΒ), (ΤΘ), (ΜΧ) και 
(ΥΓ) του Στρατού Ξηράς απονέμονται κατά την τελετή 


αποφοίτησής τους από τα αντίστοιχα βασικά σχολεία 
εφαρμογής του Οπλου, που ανήκουν, και φέρονται 
υποχρεωτικά καθ' όλη τη διάρκεια της καριέρας τους, 
ανεξαρτήτως βαθμού, εξαιρουμένων των Ανωτάτων 
Αξιωματικών. Οι παλάσκες φέρονται αναρτημένες από 
τον αριστερό ώμο με τις στολές υπ' αριθ. 2 και 3 των 
δικαιουμένων, κατά τα προαναφερόμενα. Αξιωματικών 
του Στρατού Ξηράς. 

3. Οι γυναίκες Αξιωματικοί των ΕΔ φέρουν φούστα και 
παπούτσια τύπου γόβα σε όλες τις στολές, με τις οποίες 
φέρεται ξίφος.». 

2. Οι παρ. 1 και 2 του άρθρου 6 του ως άνω Κανονι¬ 
σμού, αντικαθίστανται ως εξής: 

«1. Οι Αξιωματικοί του Κοινού Νομικού Σώματος 
(ΝΟΜ) φέρουν τις βασικές στολές υπ' αριθ. 1 έως 10 των 
Αξιωματικών του Στρατού Ξηράς, διαφοροποιημένες, 
ως ακολούθως: 

α.Τα πηλήκια, μπερέδες, χιτώνια, παντελόνια, φούστες, 
βραχείες χλαίνες των στολών υπ' αριθ. 3, 8,8 α, 8 β χει¬ 
μερινής, 8 γ θερινής, 8 δ και 8 ε των Αξιωματικών (ΝΟΜ) 
ανδρών- γυναικών είναι χρώματος βαθυπράσινου. 

β. Με τις στολές υπ' αριθμ. 3, 8, 8 α, 8 β χειμερινή, 8 δ 
και 8 ε Αξιωματικών (ΝΟΜ) ανδρών - γυναικών φέρεται 
πουκάμισο λευκού χρώματος. 

γ. Το πουλόβερ της στολής υπ' αριθ. 8 ε, καθώς και η 
ζώνη που φέρεται με τις στολές των Αξιωματικών (ΝΟΜ) 
ανδρών - γυναικών είναι χρώματος μαύρου. 

δ. Οι Αξιωματικοί (ΝΟΜ) άνδρες - γυναίκες φέρουν 
επιπλέον τα διακριτικά που προβλέπονται ειδικά για το 
Σώμα που ανήκουν. 

2. Οι Αξιωματικοί του Κοινού Σώματος Στρατιωτικών 
Δικαστικών Γραμματέων (ΣΔΓ), φέρουν τις βασικές στο¬ 
λές υπ' αριθ. 1 έως 10 των Αξιωματικών του Στρατού 
Ξηράς, διαφοροποιημένες, ως ακολούθως: 

α.Τα πηλήκια, μπερέδες, χιτώνια, παντελόνια, φούστες, 
πουλόβερ, βραχείες χλαίνες των στολών υπ' αριθ. 3, 8, 
8 α, 8 β χειμερινή, 8 γ θερινή, 8 δ και 8 ε Αξιωματικών 
(ΣΔΓ) ανδρών - γυναικών είναι χρώματος βαθυπράσινου. 

β. Με τις στολές υπ' αριθμ. 3,8, 8 α, 8 β χειμερινή, 8 δ 
και 8 ε Αξιωματικών (ΣΔΓ) ανδρών - γυναικών φέρεται 
πουκάμισο λευκού χρώματος. 

γ. Οι Αξιωματικοί (ΣΔΓ) άνδρες - γυναίκες φέρουν 
επιπλέον τα διακριτικά που προβλέπονται ειδικά για το 
Σώμα που ανήκουν. 

δ. Οι Αξιωματικοί (ΣΔΓ), για τους οποίους καθιερώνο¬ 
νται νέα είδη στολών, υποχρεούνται να φέρουν τις εν 
λόγω στολές από την ημερομηνία έναρξης ισχύος του 
παρόντος.». 

3. Το άρθρο 8 του ως άνω Κανονισμού, αντικαθίσταται 
ως εξής: 

«Άρθρο 8 

Χρήση του διακριτικού σήματος της Ελληνικής 
Σημαίας στις στολές του στρατιωτικού 
προσωπικού των Ενόπλων Δυνάμεων 

1. Το διακριτικό σήμα, το οποίο απεικονίζει την Ελ¬ 
ληνική Σημαία, φέρεται επί των χιτωνίων του συνόλου 
των στολών του στρατιωτικού προσωπικού των ΕΔ, το 
οποίο ευρίσκεται για οποιονδήποτε λόγο στο εξωτερικό. 

2. Με αποφάσεις των οικείων κατά Κλάδο Ανωτάτων 
Συμβουλίων ή του Αρχηγού του Γενικού Επιτελείου Εθνι¬ 
κής Άμυνας για το προσωπικό των Κοινών Σωμάτων, κα¬ 
θορίζονται οι στολές και ο τρόπος με τον οποίο φέρεται 
το ανωτέρω διακριτικό στο εσωτερικό της χώρας.». 

4. Η παρ. 4 του άρθρου 12 του ως άνω Κανονισμού, 
αντικαθίσταται ως εξής: 

«4. Οι παλάσκες των Ανθυπασπιστών και Μονίμων - 
Εθελοντών Υπαξιωματικών (ΠΒ), (ΤΘ), (ΜΧ) και (ΥΓ) του 
Στρατού Ξηράς απονέμονται κατά την τελετή αποφοίτη¬ 
σης τους από τα αντίστοιχα βασικά σχολεία εφαρμογής 
του Όπλου όπου ανήκουν και φέρονται υποχρεωτικά 
καθ' όλη τη διάρκεια της καριέρας τους, ανεξαρτήτως 
βαθμού. Οι παλάσκες φέρονται αναρτημένες από τον 
αριστερό ώμο με τις στολές υπ' αριθ. 2 και 3 των δικαιου- 
μένων, κατά τα προαναφερόμενα, στελεχών του Στρατού 
Ξηράς». 

5. Η παρ. 7 του άρθρου 12 του ως άνω Κανονισμού, 
αντικαθίσταται ως εξής: 

«7. Οι Επαγγελματίες Οπλίτες (ΕΠΟΠ) του Κοινού Νο¬ 
μικού Σώματος (ΝΟΜ) φέρουν τις βασικές στολές υπ' 
αριθ. 2 έως 10 των Υπαξιωματικών του Στρατού Ξηράς, 
διαφοροποιημένες, ως ακολούθως: 

α. Τα πηλήκια, μπερέδες, χιτώνια, παντελόνια, φού¬ 
στες, βραχείες χλαίνες των στολών υπ' αριθ. 3, 8, 8 α, 
8 β χειμερινής, 8 γ θερινής, 8 δ και 8 ε των ΕΠΟΠ (ΝΟΜ) 
ανδρών - γυναικών είναι χρώματος βαθυπράσινου. 

β. Με τις στολές υπ' αριθμ. 3, 8,8 α, 8 β χειμερινή, 8 δ 
και 8 ε ΕΠΟΠ (ΝΟΜ) ανδρών - γυναικών φέρεται πουκά¬ 
μισο λευκού χρώματος. 

γ. Το πουλόβερ της στολής υπ' αριθ. 8 ε, καθώς και η 
ζώνη που φέρεται με τις στολές των ΕΠΟΠ (ΝΟΜ) αν¬ 
δρών - γυναικών είναι χρώματος μαύρου. 


δ. Οι ΕΠΟΠ (ΝΟΜ) άνδρες - γυναίκες φέρουν επιπλέον 
τα διακριτικά που προβλέπονται ειδικά για το Σώμα που 
ανήκουν». 

6. Στους Πίνακες Α', Β' και Γ' των άρθρων 17 και 22 του 
ως άνω Κανονισμού, η φράση: «Κάτωθεν του διακριτι¬ 
κού τίθεται το Εμβλημα της Ελληνικής Δημοκρατίας με 
τη λέξη «ΕΛΛΑΣ», κάτω από το Έμβλημα το διακριτικό 
βαθμού και στη συνέχεια η λέξη «ΑΕΔ»)», αντικαθίσταται 
από τη φράση: «Κάτωθεν του διακριτικού επιρράματος 
τίθεται το διακριτικό βαθμού και κάτω από αυτό η λέξη 
«ΑΕΔ»)». 

7. Η περ. 24 της παρ. ΣΤ' του άρθρου 23 του ως άνω 
Κανονισμού, αντικαθίσταται ως εξής: 


« 


24. 

Τελετές Εορτασμού για τους Προστά- 

2ή3 


τες των Κλάδων των ΕΔ (Αγίου Γεωργί- 



ου. Αγίας Βαρβάρας, Αγίου Νικολάου, 



Ταξιαρχών) 



». 


8. Οι περ. 29 και 30 της παρ. Ζ' του άρθρου 23 του ως 
άνω Κανονισμού, αντικαθίστανται ως εξής: 

« 


29. 

Ορκωμοσία Αξιωματικών-Υπαξιωματικών 
Στρατιωτικών Σχολών 

3 

30. 

Ορκωμοσία πρωτοετών μαθητών Στρα¬ 
τιωτικών Σχολών 

8 


». 


9. Η περ. 52 της παρ. Γ του άρθρου 23 του ως άνω 
Κανονισμού, αντικαθίσταται ως εξής: 


« 


52. 

Παράδοση- Παραλαβή των Αρχηγών των 

3 


Γενικών Επιτελείων, των Διοικητών Μειζό- 



νων Διοικήσεων, καθώς και Διοικήσεως 



Μονάδας ή Υπηρεσίας 



». 


Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Νοεμβρίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύπίΒΒίθτ.ΒίΟΒί.αΓ 





















